dh-unibe/image-text_koenigsfelden-charters-post-1500 huggingface dataset:
Ich, Hans von Kottwil, do schulh̄ ze Surse, vˀgich un̄ tuͦn kunt offenlich mit disem brief,
dz ich an stat un̄ in namen minˀ gnaͤdign̄ heˀrschaft vō Oͤstˀrich offenlich ze gericht sas ze
Surse in dˀ stat, un̄ kamē da fùr mich in gericht die erber lùte dˀ Lang Uͤli Halter
un̄ Margareth, sin eliche wirtin, nu ze mal seshaft ze Surse, mit fùrsprechn̄ un̄ offnetend,
wie dz si bede einhelklich vˀkoͧft un̄ ze koͧffen gebn̄ hetten in eines ewigē, rechtē koͧffes
wise fùr si un̄ ir erbn̄ dem bescheiden Uͦlin Halter von Bira fier juchartē achers, ligent
uf dem Birveld, un̄ ein len, nempt man Claws Haltˀs Len, lit ze Bira in dem dorffe,
umb sibenzechen phunt phēnīger Zovīgˀ mùntz, des selben geltz si vˀjachen gar un̄
gentzlich von im bezalt sin, ✳ un̄ liessen an recht, wie si im die selben fier jucharten
ackers un̄ dz len vˀtigen un̄ uf gebn̄ soͤltend, dz er dar an habn̄ wˀe nu un̄ hie
nach ewenklich. ✳ har umb fragt ich, obgen̄ richtˀ, rechtes uf den eid, wz recht wˀe. da
waˀt erteilt einhelklich uf den eid, dz si nu bede die vorgen̄ fier juchartē achers
un̄ dz len fùr si un̄ ir erbn̄ uf gebn̄ soͤlten in min uss ir bedˀ hend in min, des obgen̄
richtˀs, hand, un̄ ich den̄ die vorgen̄ fier juchartē achers un̄ dz len antwùrte uss
minr hand als us eins rechtē reichtˀs hand in hend un̄ gewalt des obgen̄ Uͤlis Haltˀs
vō Bira ze handen sin selbs un̄ sinr erbn̄. dz oͧch ich, obgen̄ richtˀ, taͤt mit allˀ gewarsamy, woˀtē wˀckē un̄ gebˀden, so dar zuͦ gehoͤrt, un̄ also dz abˀ nach minˀ urfrag gesampt urteil gab einhelklich uf den eid, dz disù vˀgūg un̄ koͧf mit uf gebn̄, in nemē
un̄ widˀ in antwirtē also beschechn̄ si, dz es billich nu un̄ hie nach kraft, macht
un̄ hantfesti habn̄ sol un̄ mag nach dˀ stat ze Surse recht, sitt un̄ gewonheit.
ich, die obgen̄ Margareth, vˀgich, dz ich den obgen̄ koͧf un̄ die vˀtgung getan han
mit hant, gunst un̄ guͦtē willn̄ des obgen̄ Langen Uͦlis, mis elichē mans un̄ rechtē
vogtz hand. hie bi warē un̄ sint gezùgen Hartmā Trùllingˀ, Hans Malti dˀ elter un̄
Hans Huͦbˀ, all burgˀ ze Surse, un̄ andˀ erbˀ lùtē gnuͦg. un̄ des ze einē warē urkùnd, so
han ich, dˀ obgen̄ richtˀ, vō des gerichtz wegē un̄ oͧch durch bette willn̄ dˀ obgen̄ beden teilē
mī eigen ingesigel offenlich getrùckt uf disen brief ze end dirr schrift ze einˀ vˀgicht
allˀ vor geschribn̄ dingen, mir un̄ minē erbn̄ unschedlich, dˀ gebn̄ ist an sant Lucien
tag anno dn̄i mo cccco xiijo. ✳
Königsf. 495
Staatsarchiv
AARGAU
wist ✳ koùff um̄ iiij jùchart₎
ackers zuͦ Byr ✳ uff dem
Byrenfeld ✳
✳ K ✳
✳ D ✳ 70 ✳
✳